Йосопов Ҡасим Нәзиф улы (26.11.1935), мәғариф, комсомол органдары, юғары мәктәп һәм фән ветераны, ғалим-иҡтисадсы, тыуған яҡты өйрәнеүсе. 1995 йылдан Башҡорт дәүләт университеты уҡытыусыһы шул иҫәптән 2011 йылға тиклем милли иҡтисад кафедраһы мөдире. Иҡтисад фәндәре докторы (1985), профессор (1991), Рәсәйҙең (2006), Башҡорт АССР‑ының (1985) һәм Татарстандың (2007) атҡаҙанған фән эшмәкәре, Рәсәй Федерацияһының почётлы юғары һөнәри белем биреү хеҙмәткәре (2008). Ғилемдар Рамаҙанов (2005) һәм М. И. Тоҡомбәтов (2006) исемендәге премиялар лауреаты.